Юрый Панцеляймонавіч Зуеў

Юрый Панцеляймонавіч Зуеў (, , Алтайскі край, РСФСР — , ) — беларускі мастак.

 Біяграфія 
Скончыў Іркуцкае мастацкае вучылішча (1962), Ленінградскае вышэйшае мастацка-прамысловае вучылішча імя В. Мухінай у 1968 годзе. З 1980 да 1980 года працаваў галоўным мастаком горада Кірава. Член Беларускага саюза мастакоў (1987). Жыў у Віцебску.

Працаваў у манументальным і станковым жывапісе, дэкаратыўнай пластыцы.

Сярод работ: жывапісныя і графічныя кампазіцыі «Цішыня» (1998), «Кіжы» (1984), «Успамін пра галандцаў» (1984), «Бэз» (1993), «Ноч поўні» (1994), «Аракул» (1997), «Сустрэча паэта з Віцебскам» (1998-99), «Мой крыж» (1998), «Што ёсць ісціна» (2001), «Музыкі» (1996), «Апакаліпсіс у ХХІ стагоддзі» (2003-04), «Дыялог. Рэха Чарнобыля» (1986), «Кветкі. Вясна» (2003), «Віцебск тысячагадовы» (2003), «Перамога» (2004), «Пегас» (2004), «Нацюрморт. Ветка яблыні» (2000), «Калясніца» (2001), «Віяланчэліст» (2001); серыі работ з афрыканскімі і індыйскімі маскамі (1992), «Знакі задыяка» (1995); пластычныя кампазіцыі «Георгій-Пераможца» (1998), «А. С. Пушкін» (1996), «А. Шнітке і яго Дзявятай сімфоніі прысвячаецца» (1995), «Княгіня Вольга — заснавальніца горада» (1998); зграфіта «Навука» (1967, Іркуцк), мазаіка для жылога дома (1983, Віцебск), роспіс «Прырода і чалавек» (1985, Віцебск), скульптурныя рэльефы, роспісы, вітражы для дзіцячага садка ВА «Віцябчанка» (1992, Віцебск) і інш.

 Літаратура 
Цыбульский, М. Л. Зуев Юрий Пантелеймонович / М. Л. Цыбульский // Регионы Беларуси : энцикл. : в 7 т. / редкол.: Т. В. Белова (гл. ред.) [и др.]. — Мн. : Беларус. Энцыкл. імя П. Броўкі, 2010. — Т. 2 : Витебская область. Кн. 1. — С. 459.